( 109 ) 
vostre très humble filleule, me dois départir et dont vostre très 
noble plaisir soyt me faire par vostre très grande clémence ad- 
vertir, je le ferray sans aucun contredit. Et entendons bien en la 
conduite de tous nos affaires et de ceste maison, tant au nom de 
mondit seigneur et durant son absence, que en che qui nous 
tousche et touschera, vous supplyer que puissons par vostre 
bonne grâce user de vostre conseil, ayde et confort, ainsy que, 
en attendant que par vostre bon plaisir, nous puissons envoyer 
devers vous en forme d’ambassade, nous avons chargié à nostre 
bien amé esquier Jaques de Tinteville et maistre Tybaut Baradot, 
secrétaire de mondit seigneur et le nostre, porteurs de ceste, vous 
dire et déclarer de nostre part. Si vous supplions, nostre très 
redoubté et souverain seigneur, en la plus grande humilité que 
possible nous est, que vostre plaisir soyt de faire cesser et dep- 
porter voz gens de guerre de aucune chose entreprendre sur les 
pays, villes et signouries de mondit seigneur et lesquelles il a tenu 
jusques à ores, en démonstrant et déclarant que vostre vouloir 
et intencion n’est pas de y aucune chose faire faire par voye de 
fayt, mais en che cas que mondit seigneur seroit alé de vie à 
trespas, ce que ne créons point, de nous vouloir aydier et 
conforter comme. celles quy de tout leur cuer vous désirent de 
obéyr, servyr et amer. Et se vostre très-noble plaisir est de nous 
mander et signifier aucun jour et lieu à vous agréable esquelz 
puissons envoyer plus grand nombre de gens instruys et informés 
des affaires de mondit seigneur et de nous pour ouyr et entendre 
les choses qu'il vous plaira prétendre ou maintenir, touschant 
lesdits pays et signouries, nous y envoierons gens par lesquels 
vous congnoistrés que en tout et par tout voulons obéyr et ac- 
quiescer à vostre bonne voulenté et vouloir, et en riens aler au 
contraire de rayson, mais et nous et nos affaires vouloir conduire 
et dresser par vostre bon conseil, confort et assistence, comme 
aussy avons chargé aux dessusdits de vous dire, en vous sup- 
pliant humblement de les vouloir oyr et croyre de ce que sur 
ces matières, ilz vous diront de nostre part à ceste foys, en in- 
